
64 DR 30.10.2012 

 
Dalam Laporan Ketua Audit Negara menyatakan masalah kelewatan menyiapkan 

pembinaan dewan serba guna, Kompleks Penghulu Mukim Air Hitam, Bakri. Antara lain 
kerana masalah pemendapan tanah gambut. Saya telah meminta penjelasan Pejabat 
Daerah Muar berhubung masalah ini dan jawapan yang diberikan adalah kesemua 
pembinaan dewan serba guna adalah menggunakan reka bentuk dan piawaian yang sama 
di seluruh negara.   

Seharusnya sebagai Kementerian Luar Bandar dan Wilayah, kementerian boleh 
meminta Kementerian Kerja Raya untuk mempertimbangkan mengenai masalah pembinaan 
di tanah gambut. Mengapa kementerian tidak mempunyai koordinasi kerja dengan 
Kementerian Kerja Raya berhubung perkara ini? Apakah tindakan kementerian untuk 
memastikan projek ini dapat disiapkan segera ekoran telah ditangguhkan selama berbelas 
bulan?  Sekian, terima kasih. 

Tuan Pengerusi [Datuk Ronald Kiandee]:  Ya, Yang Berhormat. 

 

4.46 ptg. 

 Datin Linda Tsen Thau Lin [Batu Sapi]: Terima kasih Tuan Pengerusi. Saya 
ingin menyentuh Butiran P.22, Butiran 02300 – Jalan-Jalan Luar Bandar. Saya hendak 
tanya status Jalan  Sibuga di kawasan saya.  Apakah status  terkini dan bilakah projek akan 
bermula dan bilakah projek ini akan selesai. Yang kedua, saya ingin sentuh Butiran 01703 – 
Bekalan Elektrik Luar Bandar Sabah dan 02003 – Bekalan Air Luar Bandar Sabah. Saya 
ingin bertanya apakah kementerian akan memasang lampu-lampu menggunakan kuasa 
tenaga solar dan memasang sistem bekalan air yang bersih untuk 12 buah pulau di 
kawasan Batu Sapi? Terima kasih Tuan Pengerusi.  

 Puan Teo Nie Ching [Serdang]: [Bangun] 

Tuan Pengerusi [Datuk Ronald Kiandee]:  Sudah tutup dah. 

Puan Teo Nie Ching [Serdang]: Tuan Pengerusi, lima minit cukuplah.  

Tuan Pengerusi [Datuk Ronald Kiandee]: Lima minit, lima minit. Dah, cukuplah. 
Lima minit, lima minit, lima minit... 

Puan Teo Nie Ching [Serdang]: Satu orang lima minit. 

Tuan Pengerusi [Datuk Ronald Kiandee]: Tak bolehlah. Ya, sila Yang Berhormat 
Timbalan Menteri.  

 

4.47 ptg. 

 Timbalan Menteri Kemajuan Luar Bandar dan Wilayah I [Dato’ Haji Hasan bin 
Malek]:  Bismillaahir Rahmaanir Rahiim. Yang Berhormat Tuan Pengerusi, Ahli-ahli yang 
menzahirkan beberapa persoalan berkenaan dengan kementerian.  

Pertamanya bagi pihak Yang Berhormat Menteri, saya mengucapkan berbanyak-
banyak terima kasih di atas pandangan-pandangan, cadangan-cadangan yang telah 
diberikan dan saya pertamanya ingin mengucapkan berbanyak-banyak terima kasihlah 
kepada siapa Ahli-ahli Parlimen yang memuji kepada kementerian ini, saya mengucapkan 
berbanyak-banyak terima kasih dan insya-Allah, ini akan bertambah baik pada masa yang 
akan datang.   

Begitu juga dengan cadangan-cadangan yang telah dikemukakan beberapa orang 
wakil-wakil rakyat, Ahli-ahli parlimen daripada Balik Pulau dan sebagainya tadi, ini akan kita 
kaji, akan kita siasat supaya ia dapat diperbaiki lagi prestasi kita di kementerian ini.  
Teguran-teguran yang diberikan, yang banyak pada petang ini pula, kita menerimanya 
dengan cukup ikhlas dan akan menyiasat balik, kejadian atas kesahihan teguran-teguran 
tersebut supaya mana yang salah itu akan kita cuba perbaiki dan kalau ada penyelewengan 
akan kita hadapkan kepada pihak-pihak yang berwajib dan sebagainya.  Akan tetapi yang 
pentingnya ialah saya melihat perbahasan pada pagi dan petang ini menunjukkan 
keprihatinan kita semua, soal hendak meletakkan rakyat itu didahulukan, apatah lagi di 
kawasan luar bandar.   



Dalam Laporan Ketua Audit Negara menyatakan masalah kelewatan menyiapkan pembinaan dewan serba guna, Kompleks Penghulu Mukim Air Hitam, Bakri. Antara lain kerana masalah pemendapan tanah gambut. Saya telah meminta penjelasan Pejabat Daerah Muar berhubung masalah ini dan jawapan yang diberikan adalah kesemua pembinaan dewan serba guna adalah menggunakan reka bentuk dan piawaian yang sama di seluruh negara. Seharusnya sebagai Kementerian Luar Bandar dan Wilayah, kementerian boleh meminta Kementerian Kerja Raya untuk mempertimbangkan mengenai masalah pembinaan di tanah gambut. Mengapa kementerian tidak mempunyai koordinasi kerja dengan Kementerian Kerja Raya berhubung perkara ini? Apakah tindakan kementerian untuk memastikan projek ini dapat disiapkan segera ekoran telah ditangguhkan selama berbelas bulan? Sekian, terima kasih. Tuan Pengerusi [Datuk Ronald Kiandee]: Ya, Yang Berhormat. 4.46 ptg. Datin Linda Tsen Thau Lin [Batu Sapi]: Terima kasih Tuan Pengerusi. Saya ingin menyentuh Butiran P.22, Butiran 02300- Jalan-Jalan Luar Bandar. Saya hendak tanya status Jalan Sibuga di kawasan saya. Apakah status terkini dan bilakah projek akan bermula dan bilakah projek ini akan selesai. Yang kedua, saya ingin sentuh Butiran 01703- Bekalan Elektrik Luar Bandar Sabah dan 02003- Bekalan Air Luar Bandar Sabah. Saya ingin bertanya apakah kementerian akan memasang lampu-lampu menggunakan kuasa tenaga solar dan memasang sistem bekalan air yang bersih untuk 12 buah pulau di kawasan Batu Sapi? Terima kasih Tuan Pengerusi. Puan Teo Nie Ching [Serdang]: [Bangun] Tuan Pengerusi [Datuk Ronald Kiandee]: Sudah tutup dah. Puan Teo Nie Ching [Serdang]: Tuan Pengerusi, lima minit cukuplah. Tuan Pengerusi [Datuk Ronald Kiandee]: Lima minit, lima minit. Dah, cukuplah. Lima minit, lima minit, lima minit... Puan Teo Nie Ching [Serdang]: Satu orang lima minit. Tuan Pengerusi [Datuk Ronald Kiandee]: Tak bolehlah. Ya, sila Yang Berhormat Timbalan Menteri. 4.47 ptg. Timbalan Menteri Kemajuan Luar Bandar dan Wilayah I [Dato' Haji Hasan bin Malek]: Bismillaahir Rahmaanir Rahiim. Yang Berhormat Tuan Pengerusi, Ahli-ahli yang menzahirkan beberapa persoalan berkenaan dengan kementerian. Pertamanya bagi pihak Yang Berhormat Menteri, saya mengucapkan berbanyak- banyak terima kasih di atas pandangan-pandangan, cadangan-cadangan yang telah diberikan dan saya pertamanya ingin mengucapkan berbanyak-banyak terima kasihlah kepada siapa Ahli-ahli Parlimen yang memuji kepada kementerian ini, saya mengucapkan berbanyak-banyak terima kasih dan insya-Allah, ini akan bertambah baik pada masa yang akan datang. Begitu juga dengan cadangan-cadangan yang telah dikemukakan beberapa orang wakil-wakil rakyat, Ahli-ahli parlimen daripada Balik Pulau dan sebagainya tadi, ini akan kita kaji, akan kita siasat supaya ia dapat diperbaiki lagi prestasi kita di kementerian ini. Teguran-teguran yang diberikan, yang banyak pada petang ini pula, kita menerimanya dengan cukup ikhlas dan akan menyiasat balik, kejadian atas kesahihan teguran-teguran tersebut supaya mana yang salah itu akan kita cuba perbaiki dan kalau ada penyelewengan akan kita hadapkan kepada pihak-pihak yang berwajib dan sebagainya. Akan tetapi yang pentingnya ialah saya melihat perbahasan pada pagi dan petang ini menunjukkan keprihatinan kita semua, soal hendak meletakkan rakyat itu didahulukan, apatah lagi di kawasan luar bandar.